CELEX: 32020D2137
Language: hu
Date: 2020-12-15 00:00:00
Title: A Tanács (EU) 2020/2137 határozata (2020. december 15.) az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodással létrehozott CARIFORUM–EU Kereskedelmi és Fejlesztési Bizottságban a szolgáltatásokkal foglalkozó különbizottság létrehozása tekintetében az Európai Unió nevében képviselendő álláspontról

2020.12.18.   
               
               
                  HU
               
               
                  Az Európai Unió Hivatalos Lapja
               
               
                  L 430/15
               
            
         A TANÁCS (EU) 2020/2137 HATÁROZATA
         (2020. december 15.)
         az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodással létrehozott CARIFORUM–EU Kereskedelmi és Fejlesztési Bizottságban a szolgáltatásokkal foglalkozó különbizottság létrehozása tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésének a) pontjával,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodást (1) (a továbbiakban: a megállapodás) 2008. október 15-én írták alá, és 2008. december 29-től ideiglenesen alkalmazzák.
                  
               
                     (2)
                  
                  
                     A megállapodás 230. cikke (4) bekezdése alapján a CARIFORUM–EU Kereskedelmi és Fejlesztési Bizottság különbizottságokat hozhat létre és irányíthat, amelyek célja a hatáskörébe tartozó ügyek kezelése.
                  
               
                     (3)
                  
                  
                     Annak érdekében, hogy hatékonyabban lehessen kezelni a szolgáltatáskereskedelemmel kapcsolatos valamennyi, a megállapodás hatálya alá tartozó ügyet, a CARIFORUM–EU Kereskedelmi és Fejlesztési Bizottság egy szolgáltatásokkal foglalkozó különbizottságot létrehozó határozatot szándékozik elfogadni.
                  
               
                     (4)
                  
                  
                     Helyénvaló meghatározni a CARIFORUM–EU Kereskedelmi és Fejlesztési Bizottságban az Unió nevében képviselendő álláspontot, mivel a szolgáltatásokkal foglalkozó különbizottság létrehozó határozat joghatással fog bírni.
                  
               
                     (5)
                  
                  
                     Ezért a CARIFORUM–EU Kereskedelmi és Fejlesztési Bizottságban a szolgáltatásokkal foglalkozó különbizottság létrehozásával kapcsolatos uniós álláspontnak a CARIFORUM–EU Kereskedelmi és Fejlesztési Bizottság határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            
               (1)   Az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodással létrehozott CARIFORUM–EU Kereskedelmi és Fejlesztési Bizottságban a szolgáltatásokkal foglalkozó különbizottság létrehozása tekintetében az Unió nevében képviselendő álláspontnak a CARIFORUM–EU Kereskedelmi és Fejlesztési Bizottság határozattervezetén (2) kell alapulnia.
            
            
               (2)   Az Uniót a CARIFORUM–EU Kereskedelmi és Fejlesztési Bizottságban képviselő személyek a Tanács további határozata nélkül elfogadhatnak kisebb módosításokat a CARIFORUM–EU Kereskedelmi és Fejlesztési Bizottság határozattervezetéhez.
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüssyelben, 2020. december 15-én.
            
               
                  a Tanács részéről
               
               
                  az elnök
               
               J. KLOECKNER
            
         
         
            (1)  HL L 289., 2008.10.30., 3. o.
         
         
            (2)  Lásd az ST 13287/20 dokumentumot a http://register.consilium.europa.eu oldalon.